open-index/open-wikipedia-markdown huggingface dataset:
Κάστρο του Νόβι Σοντς

Το **Βασιλικό Κάστρο του Νόβι Σοντς** (πολωνικά: Zamek Królewski w Nowym Sączu) είναι μεσαιωνικό κάστρο στο Νόβι Σοντς της Πολωνίας. Τα μερικώς αποκατεστημένα ερείπια του κάστρου χρονολογούνται από τον 14ο αιώνα, κατά τη διάρκεια της βασιλείας του Καζίμιρ Γ΄ του Μέγα.

## Ιστορία
αριστερά|μικρογραφία| Ο πύργος το 2007.
Το οικοδόμημα χτίστηκε από τον Βασιλιά Καζίμιρ Γ΄ το Μέγα το 1350-1360, σε μια πλαγιά εντός των οχυρώσεων του Νόβι Σοντς, στη συμβολή των ποταμών Ντουνάγιετς και Καμιενίτσα. Αρχικά το κάστρο είχε δύο γωνιακούς πύργους, ένα φυλάκιο και ένα κτίριο κατοικιών. Η κατασκευή χωριζόταν από την πόλη με μια τάφρο και ένα τείχος.

Μεταξύ των αξιοσημείωτων κατοίκων ήταν ο Βασιλιάς Λουδοβίκος Α΄ της Ουγγαρίας και η Αγία Βασίλισσα Γιαντβίγκα της Πολωνίας. Συχνός επισκέπτης του κάστρου ήταν ο Βλαδίσλαος Β΄ Γιαγκέλο. Στους επόμενους αιώνες το κάστρο φιλοξένησε λιγότερους Πολωνούς μονάρχες και έγινε η έδρα των τοπικών σταρόστα. Μεταξύ 1611 και 1615, το κάστρο ανακατασκευάστηκε με μανιεριστικό στυλ για τον Σεμπάστιαν και τον Στανίσουαφ Λουμπομίρσκι, σύμφωνα με το σχέδιο του Μάτσεϊ Τραπόλα. Το κάστρο είχε ήδη 40 καλά εξοπλισμένα δωμάτια εκείνη την εποχή. Κατά τη διάρκεια του Κατακλυσμού το 1655, το κάστρο καταστράφηκε σχεδόν ολοσχερώς από τα σουηδικά -βρανδεμβουργιανά στρατεύματα. Από τότε, το ακατοίκητο κτίριο άρχισε να ερειπώνεται.

Η κατασκευή καταστράφηκε ξανά το 1945, στο τέλος του Β΄ Παγκοσμίου Πολέμου, όταν χρησιμοποιήθηκε ως γερμανική αποθήκη πυρομαχικών και ήταν ο τόπος μαζικών εκτελέσεων. Υπάρχουν επίσης τα ερείπια των τειχών της πόλης σε κοντινή απόσταση.

## Παραπομπές


## Εξωτερικοί σύνδεσμοι

* Τουριστικές πληροφορίες για το πάρκο γύρω από το κάστρο

Καστρο του Νοβι Σοντς
Κατηγορία:Κάστρα στην Πολωνία
Κατηγορία:Κατοικίες Πολωνών μοναρχών
Κατηγορία:Βασιλικές κατοικίες στην Πολωνία
Κατηγορία:Ιστορία της Μικράς Πολωνίας
Ανεύρετος Βουλή

thumb|right|250px|Συνεδρίαση της «Ανεύρετης Βουλής»
Με την ειρωνική ονομασία **«Ανεύρετος Βουλή»** (γαλλ. *Chambre introuvable*) έμεινε στην ιστορία το γαλλικό κοινοβούλιο που συγκλήθηκε μετά τη δεύτερη επάνοδο του βασιλέως Λουδοβίκου ΙΗ΄. Οι εργασίες του διάρκεσαν από τον Οκτώβριο του 1815 έως τον Σεπτέμβριο του 1816. Η Βουλή αυτή με τα μέτρα που έλαβε απείλησε να βυθίσει για μια ακόμα φορά τη Γαλλία στην αναρχία και τις ταραχές. Ο εκλογικός νόμος του 1817 εμπόδισε να εκλεγεί ξανά ένα τέτοιο κοινοβούλιο. Η επωνυμία «Ανεύρετος Βουλή» δόθηκε από τον ίδιο τον Λουδοβίκο ΙΗ΄, εξαιτίας του ότι δεν έβρισκε κανένα τρόπο συνεργασίας με το σώμα αυτό, παρά το γεγονός ότι η μεγάλη πλειονότητα των βουλευτών χαρακτηρίζονταν ως «υπερ-βασιλόφρονες».

## Ιστορικό
Οι γαλλικές εκλογές της 14ης Αυγούστου 1815, διεξαχθείσες με άνισο δικαίωμα ψήφου (δηλαδή οι ψήφοι των ευγενών «μετρούσαν» περισσότερο από εκείνες των «κοινών θνητών») και υπό τις συνθήκες του δεύτερου «Λευκού τρόμου», απέφεραν μια βουλή με τεράστια πλειοψηφία των υπερ-βασιλοφρόνων (γαλλ. *Ultraroyalistes*): τα 350 από τα 402 μέλη της ανήκαν στην παράταξη αυτή.

Η «Ανεύρετος Βουλή» συνήλθε για πρώτη φορά στις 7 Οκτωβρίου 1815 και χαρακτηρίσθηκε από τον ζήλο της υπέρ της αριστοκρατίας και των κληρικών. Είχε ως στόχο την επαναφορά του *[[Ancien Régime]]*. Η βουλή απαγόρευσε την τρίχρωμη σημαία της Γαλλίας, ψήφισε τη δημιουργία στρατοδικείων και εξόρισε όλα τα μέλη της Συμβατικής Εθνοσυνέλευσης της Γαλλικής Επαναστάσεως που είχαν ψηφίσει υπέρ της εκτελέσεως του βασιλέως Λουδοβίκου ΙΣΤ΄. Το σώμα επεδίωξε τις ακραίες πολιτικές του ακόμα και αψηφώντας τον ίδιο τον βασιλιά Λουδοβίκο ΙΗ΄, διακηρύσσοντας το σύνθημα «Vive le roi, quand même» («Ζήτω ο βασιλιάς, όπως και να 'χει»).

Ο Λουδοβίκος, αντιμέτωπος με αυξανόμενη δυσαρέσκεια στη γαλλική κοινωνία, ακολούθησε τις συμβουλές μιας ομάδας φιλελεύθερων προσώπων, μεταξύ των οποίων ήταν ο Δούκας Ηλίας του Ντεκάζ, ο Δούκας του Ρισελιέ (πρωθυπουργός από τον Σεπτέμβριο του 1815), ο Δούκας του Ουέλλινγκτον (ως διοικητής των βρετανικών δυνάμεων κατοχής) και ο Ρώσος πρέσβυς Κάρλο Αντρέα Πότσο ντι Μπόργκο, και διέλυσε τη Βουλή στις 5 Σεπτεμβρίου 1816.

Οι εκλογές που ακολούθησαν είχαν ως αποτέλεσμα την προσωρινή εκτόπιση των υπερ-βασιλοφρόνων από τους μετριοπαθείς βασιλικούς *Ministériels* και τους πιο φιλελεύθερους *Doctrinaires*, που επεχείρησαν να συμφιλιώσουν την κληρονομιά της Γαλλικής Επαναστάσεως με τη μοναρχία.

Όταν οι «υπερ-βασιλόφρονες» επανέκτησαν την κοινοβουλευτική πλειοψηφία στις εκλογές του Φεβρουαρίου-Μαρτίου 1824, η βουλή που προέκυψε πήρε το προσωνύμιο «Ανακτηθείσα Βουλή» (γαλλ. *Chambre retrouvée*), μια αναφορά στην «Ανεύρετο Βουλή».

## Δείτε επίσης
* Παλινόρθωση των Βουρβόνων

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 635

## Βιβλιογραφία
* 
* 
* 
* 
* 
* 
* 

Κατηγορία:Πολιτική ιστορία της Γαλλίας
Κατηγορία:19ος αιώνας στη Γαλλία
Κατηγορία:Κοινοβούλια
Ναρμάντα

Ο **Ναρμάντα**, παλαιότερα γνωστός και ως **Ναρμπάντα** ή και (από τους Άγγλους αποικιοκράτες) **Νερμπούντα** (*Nerbudda*), είναι μεγάλος ποταμός της Ινδίας, ο πέμπτος μεγαλύτερος της χώρας σε μήκος με 1.312 χιλιόμετρα, ο έκτος σε εμβαδό λεκάνης απορροής (98.796 τετραγωνικά χιλιόμετρα) και ο έβδομος σε μέση ροή νερού (1447 κυβ. μέτρα ανά δευτερόλεπτο). Επίσης είναι ο μακρύτερος από όλους τους ποταμούς της χώρας που ρέουν προς τα δυτικά και ο μεγαλύτερος στην πολιτεία Μαντία Πραντές. Ο Ναρμάντα διαρρέει και την ινδική πολιτεία Γκουτζαράτ, όντας γνωστός ως «το νήμα της ζωής των Μαντία Πραντές και Γκουτζαράτ» εξαιτίας της μεγάλης και πολύπλευρης συνεισφοράς του στους κατοίκους των δύο πολιτειών. Ο ποταμός πηγάζει από το υψίπεδο του Αμαρκαντάκ, στο διαμέρισμα Ανουπούρ της Μαντία Πραντές. Αποτελώντας το παραδοσιακό σύνορο ανάμεσα στη βόρεια και τη νότια Ινδία, ρέει προς την Αραβική Θάλασσα, όπου και εκβάλλει, συγκεκριμένα στον Κόλπο του Χαμπάτ, περίπου τριάντα χιλιόμετρα δυτικά από την πόλη Μπαρούτς.

Ολόκληρος σχεδόν ο ρους του Ναρμάντα βρίσκεται μέσα σε μια ρηξιγενή κοιλάδα, ανάμεσα στις οροσειρές Σάτπουρα και Βίντχια. Ως ποταμός ρηξιγενούς κοιλάδας, δεν σχηματίζει δέλτα στις εκβολές του. Το μεγαλύτερο μέρος του ρου, τα 1.077 χιλιόμετρα, βρίσκεται εντός της πολιτείας Μαντία Πραντές. Μετά, επί 39 χιλιόμετρα σχηματίζει το φυσικό σύνορο ανάμεσα σε αυτή και την πολιτεία Μαχαράστρα, και για άλλα 74 το φυσικό σύνορο ανάμεσα στις πολιτείες Μαχαράστρα και Γκουτζαράτ. Στο έδαφος τέλος του Γκουτζαράτ ρέει για 161 χιλιόμετρα, μέχρι και τις εκβολές του.

Ο *[[Περίπλους της Ερυθράς Θάλασσας]]*, έργο της ρωμαϊκής εποχής γραμμένο στην Ελληνιστική Κοινή γλώσσα, αναφέρει τον ποταμό με την εξελληνισμένη ονομασία **Ναμνάδιος**, ενώ ο Πτολεμαίος τον αποκαλεί **Νάμαδο** και **Ναμάδη**. Η ινδική ονομασία προέρχεται από αρχαία Sanskrit λέξη που σημαίνει «δότης της ηδονής».* Σε ένα νησάκι του ποταμού υψώνεται από το έτος 2018 [[Άγαλμα της Ενότητας|το υψηλότερο άγαλμα]] σε ολόκληρη τη Γη. Οι ανθρώπινες επεμβάσεις στον ποταμό είναι τα φράγματα [[Ιντιρασαγκάρ]] και [[Σαρντάρ Σαροβάρ]].


==Παραπομπές==
<references/>

==Βιβλιογραφία==
* Srivastava Pankaj: *Jungle Rahe taki Narmada Bahe'' (στην ινδική γλώσσα), Narmada Conservation Initiative, Indore 2007
* 
* 
* 
* 

Κατηγορία:Ποταμοί της Ινδίας
Κατηγορία:Γκουτζαράτ
Ανθημένιο

Το **ανθημένιο** είναι οργανική χημική ένωση και συγκεκριμένα ένας ακόρεστος Υδρογονάνθρακας. Στη φύση βρίσκεται στα άνθη του είδους φυτού ανθεμίς η ευγενής, από όπου προήλθε και η ονομασία της ενώσεως. Από τα άνθη αυτά το ανθημένιο μπορεί να απομονωθεί με εκχύλιση με λιγροΐνη.

Ως ουσία, το ανθημένιο είναι λευκό κρυσταλλικό στερεό σώμα, το οποίο έχει σημείο τήξεως 64 °C και σημείο βρασμού 440 °C. Είναι διαλυτό στο ζεστό οινόπνευμα, στον αιθέρα και στον διθειάνθρακα.

## Πηγές
* Το λήμμα «ανθημένιον» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελίδα 649

Κατηγορία:Υδρογονάνθρακες
Κατηγορία:Ακόρεστες ενώσεις
Βραβεία Αμερικανικής Ακαδημίας Κινηματογράφου 2023

μικρογραφία|Η 96η Απονομή των Βραβείων της Αμερικανικής Ακαδημίας Κινηματογράφου.
Τα **96α Βραβεία Όσκαρ** ήταν μια τελετή που πραγματοποιήθηκε από την Ακαδημία Κινηματογραφικών Τεχνών και Επιστημών (AMPAS) στις 10 Μαρτίου 2024, στο Dolby Theatre στο Λος Άντζελες. Τίμησε τις ταινίες που κυκλοφόρησαν το 2023.

Η εκδήλωση μεταδόθηκε τηλεοπτικά στις ΗΠΑ από το ABC και παραγωγοί της ήταν ο Ρατζ Καπούρ και η Κέιτι Μουλάν. Ο Χέμις Χάμιλτον σκηνοθέτησε την βραδιά. Ο κωμικός και παρουσιαστής του βραδινού τοκ σόουμ Τζίμι Κίμελ παρουσίασε την εκπομπή για τέταρτη φορά, μετά την 89η, την 90η έκδοση και την 95η έκδοση της τελετής το 2017, το 2018 και το 2023, αντίστοιχα. 

Οι υποψηφιότητες ανακοινώθηκαν στις 23 Ιανουρίου 2024. Το *[[Οπενχάιμερ (ταινία)|Οπενχάιμερ]]* κυριάρχησε με 13 υποψηφιότητες και ακολούθησαν το *[[Poor Things (ταινία)|Poor Things]]* και το *[[Οι δολοφόνοι του ανθισμένου φεγγαριού (ταινία)|Οι Δολοφόνοι του Ανθισμένου Φεγγαριού]]* με 11 και 10 υποψηφιότητες αντίστοιχα.. Το *Οπενχάιμερ* κυριάρχησε με 7 βραβεία, ανάμεσα στα οποία και το Καλύτερης Ταινίας και Καλύτερης Σκηνοθεσίας. Άλλοι μεγάλοι νικητές ήταν το *Poor Things* με τέσσερα βραβεία και το *[[Ζώνη ενδιαφέροντος]]* με δύο. Οι ταίνιες που κέρδισαν από ένα βραβείο ήταν οι εξής: *[[American Fiction]]*, *[[Ανατομία μιας Πτώσης]]*, *[[Barbie (ταινία)|Barbie]]*, *[[Το Αγόρι και ο Ερώδιος]]*, *[[Godzilla Minus One]]*, *[[Τα παιδιά του χειμώνα]]* και *[[20 μέρες στη Μαριούπολη|20 Μέρες στην Μαριούπολη]]*. Όλες οι ταινίες που ήταν υποψήφιες για Καλύτερη Ταινία κέρδισαν τουλάχιστον από ένα βραβείο, με εξαίρεση τα *[[Οι δολοφόνοι του ανθισμένου φεγγαριού (ταινία)|Οι Δολοφόνοι του Ανθισμένου Φεγγαριού]]*, *[[Περασμένες Ζωές]] και [[Ο Μαέστρος (ταινία)|Ο Μαέστρος]].*

## Υποψήφιοι

### Ταινίες με πολλαπλές υποψηφιότητες και βραβεία

## Παραπομπές


## Εξωτερικοί σύνδεσμοι

* 
* 
* Oscars Channel at YouTube (run by the Academy of Motion Picture Arts and Sciences)

Κατηγορία:Τελετές απονομής βραβείων Όσκαρ
Κατηγορία:Κινηματογραφικά γεγονότα του 2023
Χουάν Μπαουτίστα δε Άνσα

Ο **Χουάν Μπαουτίστα δε Άνσα Μπεθέρα Νιέτο** (ισπ. *Juan Bautista de Anza Bezerra Nieto*, 6 ή 7 Ιουλίου 1736 – 19 Δεκεμβρίου 1788) ήταν βασκικής καταγωγής Ισπανός-Μεξικανός εξερευνητής, στρατιωτικός αξιωματικός και πολιτικός διοικητής στην Άνω Καλιφόρνια και το Νέο Μεξικό, μέρη τότε της Ισπανικής Αυτοκρατορίας. Υπήρξε ένας από τους ιδρυτές της Ισπανικής Καλιφόρνια και Κυβερνήτης της Επαρχίας του Νέου Μεξικού.

## Παραπομπές


## Πηγές
* Το λήμμα «Άνζα Ιωάννης Βαπτιστής» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 637

## Βιβλιογραφία
* J.N. Bowman και R.F. Heizer: «Anza and the Northwest Frontier of New Spain», *Southwest Museum Papers: No. 20*, Λος Άντζελες 1967
* Carlos R. Herrera: *Juan Bautista de Anza: The King's Governor in New Mexico*, University of Oklahoma Press, 2015
* Wilfred Martinez: *Anza and Cuerno Verde, Decisive Battle*

Κατηγορία:Ισπανοί εξερευνητές
Κατηγορία:Εξερευνητές της Βόρειας Αμερικής
Κατηγορία:Κυβερνήτες του Νέου Μεξικού
Επιστολική ψήφος

μικρογραφία|
**Επιστολική ψήφος** ονομάζεται η διαδικασία ψηφοφορίας όπου τα ψηφοδέλτια διανέμονται στους εκλογείς (και συνήθως επιστρέφονται) ταχυδρομικώς, σε αντίθεση με τους εκλογείς που ψηφίζουν αυτοπροσώπως σε εκλογικό κέντρο ή ηλεκτρονικά μέσω ηλεκτρονικού συστήματος ψηφοφορίας.

Συνήθως, πρέπει να ταχυδρομηθούν πίσω πριν από την προγραμματισμένη ημέρα των εκλογών. Ωστόσο, σε ορισμένες περιπτώσεις, οι μέθοδοι επιστροφής ενδέχεται να επιτρέπουν την απόρριψη του ψηφοδελτίου αυτοπροσώπως μέσω ασφαλών θυρίδων ή στα εκλογικά κέντρα. Έρευνα, που επικεντρώθηκε στις Ηνωμένες Πολιτείες και χρησιμοποιώντας δεδομένα από πολιτείες όπου η επιστολική ψήφος είναι καθολικώς διαθέσιμη —Καλιφόρνια, Όρεγκον και Ουάσιγκτον— δείχνει ότι η διαθεσιμότητα επιστολικής ψήφου τείνει να αυξάνει τη συμμετοχή των ψηφοφόρων.

Οι γνωστές περιπτώσεις νοθείας είναι σπάνιες. Οι εκλογικοί νόμοι ορίζουν συνήθως μια σειρά ελέγχων για την προστασία από νοθεία και επιτρέπουν τη διατήρηση της ακεραιότητας και του απορρήτου της υποβληθείσας ψηφοφορίας.

## Παραπομπές


Κατηγορία:Εκλογές
Ένθετο (εκδόσεις)

**Ένθετο** είναι μια αυτοτελής έκδοση που συνοδεύει μια εφημερίδα ή ένα περιοδικό και είναι αφιερωμένη σε ένα θέμα ή περιέχει διαφημίσεις. Αν είναι διαφημιστικά ένθετα, τότε δημιουργούνται από το διαφημιστικό τμήμα της εφημερίδας και όχι από τους συντάκτες της. Τα διαφημιστικά ένθετα συχνά καλύπτουν θέματα όπως η αγορά ακινήτων και αυτοκινήτων.

Ορισμένα ένθετα καλύπτουν μια συγκεκριμένη θεματολογία, όπως τα *Τέχνες και γράμματα* και *[[Vogue]]* της *[[Η Καθημερινή|Καθημερινής]], Αναγνώσεις* και *Πρίσμα* της *[[Η Αυγή|Αυγής]], Τηλεόραση* και *Auto Νέα* των *[[Τα Νέα|Νέων]]* ή το *Real Money* της *Real News.*

Στην εκπαίδευση αλλά και σε άλλους τομείς, ένα ένθετο μπορεί να είναι εκπαιδευτικό υλικό που έχει σχεδιαστεί για να συνοδεύει ή να επεκτείνει τις πληροφορίες που παρουσιάζονται στα εκπαιδευτικά εγχειρίδια. Μπορεί να έχει τη μορφή έντυπου υλικού, CD, ιστότοπου ή άλλου ηλεκτρονικού υλικού.

Στις ακαδημαϊκές εκδόσεις, ορισμένα επιστημονικά περιοδικά δημοσιεύουν ένθετα, τα οποία συχνά είτε καλύπτουν ένα συνέδριο που χρηματοδοτείται από τη βιομηχανία είτε επικετρώνονται σε ένα δεδομένο θέμα. Αυτά τα ένθετα μπορεί να επιδοτούνται από κάποιον εξωτερικό χορηγό. Τέτοια ένθετα μπορεί να έχουν προσκεκλημένους επιμελητές. Παραδείγματα ένθετων με συγκεκριμένη θεματολογία σε επιστημονικά περιοδικά είναι τα αγγλόφωνα *Journal of the Society for Gynecologic Investigation (JSGI)* του περιοδικού *Reproductive Sciences* και *Philosophy in America at the Turn of the Century* του περιοδικού *Journal of Philosophical Research*.

## Παραπομπές


Κατηγορία:Έκδοση
Κατηγορία:Εκδόσεις
Ναός Αγίας Φωτεινής Νέας Σμύρνης

μικρογραφία|Μέρος από το εντυπωσιακό τέμπλο της Αγίας Φωτεινής Νέας Σμύρνης.
Ο **Ναός της Αγίας Φωτεινής** είναι χτισμένος σε περίοπτη θέση πάνω σε λόφο, στη Νέα Σμύρνη. Οικοδομήθηκε με βάση το πρότυπο του μητροπολιτικού ναού της Σμύρνης που πυρπολήθηκε και καταστράφηκε κατά την είσοδο των τουρκικών στρατευμάτων στην πόλη κατά την Μικρασιατική καταστροφή το 1922 .

Η συμβολική θεμελίωση του ναού έγινε στις 18 Οκτωβρίου 1924 και τα επίσημα εγκαίνια έγιναν στις 27 Οκτωβρίου 1940.

Ο ναός εντυπωσιάζει καθώς περιέχει πολύ σημαντικά κειμήλια. Το 1938 ανακαλύφθηκαν σχεδόν ανέπαφα το ξυλόγλυπτο τέμπλο, ο επισκοπικός θρόνος και ο άμβωνας του Ναού του Αγίου Ιωάννη του Θεολόγου στην Σμύρνη. Τα ανεκτίμητης αξίας αυτά κειμήλια κοσμούν σήμερα το Ναό της Αγίας Φωτεινής.

Αγια Φωτεινη
Κατηγορία:Ιερά Μητρόπολις Νέας Σμύρνης
Μπουσκόβο (Πόβιατ Μπίντγκοστς)

Το **Μπουσκόβο** (πολωνικά: Buszkowo) είναι χωριό του Πόβιατ Μπίντγκοστς, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει 6 χλμ. βορειοδυτικά του Κορονόβο και 27 χλμ. βόρεια του Μπίντγκοστς. Βρίσκεται στην ιστορική περιοχή της Κουγιαβίας.

## Ιστορία
Κατά τη διάρκεια της γερμανικής κατοχής (Β΄Παγκόσμιος Πόλεμος), το δάσος κοντά στο Μπουσκόβο ήταν ο τόπος μιας μεγάλης σφαγής Πολωνών από το Κορονόβο και τα κοντινά χωριά, που διαπράχθηκε από τους Γερμανούς στις 5–6 Οκτωβρίου 1939 ως μέρος του Ιντελιγκέντσακτιον. Το 1941, οι κατακτητές πραγματοποίησαν απελάσεις Πολωνών, οι φάρμες των οποίων στη συνέχεια παραδόθηκαν σε Γερμανούς αποίκους ως μέρος της πολιτικής *Lebensraum* («Ζωτικός χώρος»). Οι απελαθέντες Πολωνοί τοποθετήθηκαν σε ένα στρατόπεδο διέλευσης στο Τόρουν και στη συνέχεια απελάθηκαν είτε στο Γενικό Κυβερνείο στην κατεχόμενη από τους Γερμανούς κεντρική Πολωνία είτε σε καταναγκαστική εργασία στη Γερμανία.

## Παραπομπές



Κατηγορία:Χωριά της Πολωνίας
Κατηγορία:Εγκλήματα πολέμου των Ναζί στην Πολωνία
Fortnite: Save the World

Το ***Fortnite: Save the World*** είναι sandbox βιντεοπαιχνίδι επιβίωσης που αναπτύχθηκε και κυκλοφόρησε από την Epic Games ως μέρος του παιχνιδιού *[[Fortnite]]*. Το παιχνίδι κυκλοφόρησε σε πρώιμη πρόσβαση σε macOS, PlayStation 4, Windows και Xbox One στις 25 Ιουλίου του 2017, με σχέδια για μια δωρεάν κυκλοφορία να ανακοινώνονται στα τέλη του 2018. Η Epic τελικά κυκλοφόρησε το παιχνίδι με πληρωμή στις 29 Ιουνίου του 2020.

Το *Save the World* διαδραματίζεται στη σύγχρονη Γη, όπου η ξαφνική εμφάνιση μιας παγκόσμιας καταιγίδας προκαλεί την εξαφάνιση του 98% του παγκόσμιου πληθυσμού και πλάσματα που μοιάζουν με ζόμπι επιτίθονται στους ζωντανούς. Η Epic το θεωρεί διασταύρωση μεταξύ των *[[Minecraft]]* και *Left 4 Dead*, το *Save the World* έχει έως και τέσσερις παίκτες που συνεργάζονται σε διάφορες αποστολές σε διαφορετικούς χάρτες για τη συλλογή πόρων, την κατασκευή οχυρώσεων γύρω από αμυντικούς στόχους που προορίζονται να βοηθήσουν στην καταπολέμηση της καταιγίδας και την προστασία των επιζώντων και την κατασκευή όπλων και παγίδων για να εμπλακούν σε μάχη με τα κύματα αυτών των πλασμάτων που προσπαθούν να καταστρέψουν τους στόχους. Οι παίκτες κερδίζουν ανταμοιβές μέσω αυτών των αποστολών για να βελτιώσουν τους χαρακτήρες των ηρώων τους, τις ομάδες υποστήριξης και το οπλοστάσιο των όπλων και των σχηματικών σχημάτων παγίδων για να μπορέσουν να αναλάβουν πιο δύσκολες αποστολές.

Μετά από το *Save the World*, το *Fortnite* επεκτάθηκε, περιλαμβάνοντας τα παιχνίδια *[[Fortnite Battle Royale]]*, *[[Fortnite Creative]]*, *[[Lego Fortnite]]*, *Rocket Racing* και *Fortnite Festival*.

## Παραπομπές


## Εξωτερικοί σύνδεσμοι

* 

Κατηγορία:Βιντεοπαιχνίδια του 2020
Κατηγορία:Βιντεοπαιχνίδια βολών τρίτου προσώπου
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια με ζόμπι
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια ανεπτυγμένα στην Πολωνία
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Στιρ

Ο **Στιρ** (, , ) είναι δεξιός παραπόταμος του Πρίπιατ, με μήκος 494 χλμ. Η έκταση της λεκάνης απορροής του είναι 13.100 χλμ2 και βρίσκεται στην ιστορική περιοχή της Βολυνίας.

Ο Στιρ ξεκινά κοντά στο Μπρόντι, ύστερα ρέει στα Όμπλαστ Ρίβνε και Όμπλαστ Βολίν και ακολούθως στην Περιοχή Μπρεστ της Λευκορωσίας, όπου τελικά ρέει στο Πρίπιατ.

Αξιοσημείωτοι οικισμοί που βρίσκονται στον ποταμό είναι το Λουτσκ, το Σταρί Τσορτορίσκ και το Βαράς.

## Ιστορία
Κατά τη διάρκεια της Εξέγερσης του Χμελνίτσκι, η Μάχη του Μπερεστέτσκο έλαβε χώρα το 1651 στον ποταμό μεταξύ των στρατών της Πολωνικής-Λιθουανικής Κοινοπολιτείας και των Κοζάκων του Μπογκντάν Χμελνίτσκι.

Κατά την περίοδο 1915-1916, ο ποταμός Στιρ ήταν η πρώτη γραμμή μεταξύ του αυστροουγγρικού και του αυτοκρατορικού ρωσικού στρατού.

Ο ποταμός ήταν επίσης φραγμός στη γερμανική εισβολή στις 22 Ιουνίου 1941, κατά τη διάρκεια της Επιχείρησης Μπαρμπαρόσα στο Νοτιοδυτικό Μέτωπο.

## Παραπομπές


Κατηγορία:Ποταμοί της Ουκρανίας
Κατηγορία:Ποταμοί της Λευκορωσίας
Κατηγορία:Παραπόταμοι του Πρίπιατ
Κατηγορία:Διεθνείς ποταμοί της Ευρώπης
Τρίστσιν

Το **Τρίστσιν** (πολωνικά: Tryszczyn) είναι χωριό του Πόβιατ Μπίντγκοστς, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει 10 χλμ. νότια του Κορονόβο και 15 χλμ. βορειοδυτικά του Μπίντγκοστς. Βρίσκεται στην ιστορική περιοχή της Κουγιαβίας.

## Ιστορία
Κατά τη διάρκεια της γερμανικής κατοχής (Β΄ Παγκόσμιος Πόλεμος), το 1939, το Τρίστσιν ήταν ο τόπος μεγάλων σφαγών Πολωνών από το Μπίντγκοστς, που πραγματοποιήθηκαν από τους Γερμανούς ως μέρος του Ιντελιγκέντσακτιον. Ανάμεσα στα θύματα ήταν δάσκαλοι, ακτιβιστές, ιερείς, ηλικιωμένοι, ακόμη και πρόσκοποι, μαθητές γυμνασίου και παιδιά ηλικίας 12 ετών.

## Παραπομπές


Κατηγορία:Χωριά της Πολωνίας
Κατηγορία:Εγκλήματα πολέμου των Ναζί στην Πολωνία
Οτορόβο (Βοεβοδάτο Κουγιαβίας-Πομερανίας)

Το **Οτορόβο** (πολωνικά: Otorowo, πρώην ) είναι χωριό του Πόβιατ Μπίντγκοστς, στο Βοεβοδάτο Κουγιαβίας-Πομερανίας της βορειοκεντρικής Πολωνίας. Απέχει 7 χλμ. δυτικά του Σόλετς Κουγιάφσκι, 19 χλμ. ανατολικά του Μπίντγκοστς και 52 χλμ. δυτικά του Τόρουν. Βρίσκεται στην ιστορική περιοχή της Κουγιαβίας.

## Ιστορία
αριστερά|μικρογραφία| Μνημείο στον τόπο της γερμανικής σφαγής των Πολωνών που πραγματοποιήθηκε το 1939.
Η παλαιότερη αναφορά του χωριού προέρχεται από το 1280, όταν ήταν μέρος της Πολωνίας που κυβερνούσε ο Οίκος των Πιαστ.

Κατά τη διάρκεια της γερμανικής κατοχής (Β΄ Παγκόσμιος Πόλεμος), τον Οκτώβριο και το Νοέμβριο του 1939, το Οτορόβο ήταν ο τόπος μεγάλων σφαγών εκατοντάδων Πολωνών από το Οτορόβο και άλλα κοντινά χωριά, που πραγματοποιήθηκαν από τη γερμανική Άινζατσκομαντο (*Einsatzkommando 16*) ως μέρος του Ιντελιγκέντσακτιον. Το 1944 οι Γερμανοί έκαψαν τα πτώματα για να καλύψουν το έγκλημα.

## Παραπομπές



Κατηγορία:Χωριά της Πολωνίας
Κατηγορία:Εγκλήματα πολέμου των Ναζί στην Πολωνία
Ζίγκμουντ Γκλόγκερ

Ο **Ζίγκμουντ Γκλόγκερ** (πολωνικά: Zygmunt Gloger) (3 Νοεμβρίου 1845, Τίμπορι-Καμιάνκα &#x2013; 16 Αυγούστου 1910, Βαρσοβία) ήταν Πολωνός ιστορικός, αρχαιολόγος, γεωγράφος και εθνογράφος. Ο Γκλόγκερ ίδρυσε τον πρόδρομο της σύγχρονης και ευρέως δημοφιλούς Πολωνικής Εταιρείας Τουρισμού και Αξιοθέατων.

## Βιογραφία
Ήταν υιός του μηχανικού Γιαν Γκλόγκερ και της Μιχαλίνα, το γένος Βόινο. Υπό την επαγγελματική επιρροή των ιστορικών και γεωγράφων Γιούλιαν Μπαρτοσέβιτς και Γιούζεφ Ιγκνάτσι Κρασίτσκι και αργότερα των Βιντσέντι Πολ και Όσκαρ Κόλμπεργκ, ο Γκλόγκερ ταξίδεψε στην Πολωνία και τη Λιθουανία υπό τους ξένες διαμελισμούς και έστελνε αλληλογραφία με πολλούς Ευρωπαίους μελετητές.

Ιδρυτής της *Towarzystwo Krajoznawcze* (Εταιρίας των Αξιοθέατων, πρόδρομος της σύγχρονης Πολωνικής Εταιρείας Τουρισμού και Αξιοθέατων), στη διαθήκη του ο Γκλόγκερ έδωσε την εντυπωσιακή συλλογή του σε αυτόν τον οργανισμό, καθώς και στην *Towarzystwo Ethnograficzne* (Εθνογραφική Εταιρεία), *την Towarzystwo Bibliotek Publicznybrae* και το Μουσείο Βιομηχανίας και Γεωργίας.

Το έργο της ζωής του ήταν η *Encyklopedia staropolska ilustrowana* («Εικονογραφημένη εγκυκλοπαίδεια παλαιάς Πολωνίας», 1900-1903), που εξακολουθεί να θεωρείται χρήσιμο και σημαντικό βιβλίο για τον πολιτισμό της Πολωνικής-Λιθουανικής Κοινοπολιτείας. Άλλα έργα του περιλαμβάνουν τα *Obchody weselne* («Γαμήλια γιορτή», 1869), *Pieśni ludu* («Τραγούδια του λαού», 1892), *Księga rzeczy polskich* («Βιβλίο των πολωνικών πραγματειών», 1896), *Rok polski w życiu, tradycji i pieśni* («Η πολωνική χρονιά στη ζωή, την παράδοση και τα τραγούδια», 1900).

## Έργα

* 
* "Encyklopedia staropolska", Ζίγκμουντ Γκλόγκερ, 1900-1903, online
* "Dolinami rzek. Opisy podróży wzdłuż Niemna, Wisły, Bugu i Biebrzy"  Ζίγκμουντ Γκλόγκερ, 1903, online

## Παραπομπές


## Περαιτέρω ανάγνωση

* Γιουζεφόβιτς, Άννα. 2019. «Baśnie I powieści» («Παραμύθια και Ιστορίες») του Ζίγκμουντ Γκλόγκερr – Σύνθεση, Χαρακτήρες, Αξιολογία». Στο: *Bibliotekarz Podlaski* 43 (2), 389-410. https://doi.org/10.36770/bp.27.

Κατηγορία:Πολωνοί ιστορικοί
Κατηγορία:Πολωνοί γεωγράφοι
Κατηγορία:Πολωνοί εθνογράφοι
Κατηγορία:Πολωνοί αρχαιολόγοι
Κατηγορία:Πολωνοί ευγενείς
Κατηγορία:Ενταφιασμοί στο Κοιμητήριο Ποβόνσκι
Ζώνη ενδιαφέροντος

Το ***Ζώνη ενδιαφέροντος*** (αγγλ.: ***The Zone of Interest***) είναι ιστορική δραματική ταινία του 2023 σε σκηνοθεσία και σενάριο από τον Τζόναθαν Γκλέιζερ, βασισμένη στο ομώνυμο βιβλίο του 2014 από τον Μάρτιν Έιμις. Πρωταγωνιστούν οι Κρίστιαν Φρίντελ και Σάντρα Χούλερ.

Το *Ζώνη Ενδιαφέροντος* έκανε πρεμιέρα στο Φεστιβάλ Κινηματογράφου των Καννών στις 19 Μαΐου του 2023, κερδίζοντας το Μέγα Βραβείο και το FIPRESCI. Έλαβε πολλά άλλα βραβεία και υποψηφιότητες, περιλαμβάνοντας υποψηφιότητες για πέντε Όσκαρ: Καλύτερη Ταινία, Καλύτερη Σκηνοθεσία, Καλύτερο Προσαρμοσμένο Σενάριο, Καλύτερη Διεθνής Ταινία και Καλύτερο Ήχο, κερδίζοντας Καλύτερη Διεθνής Ταινία και Καλύτερο Ήχο.

## Παραπομπές


## Εξωτερικοί σύνδεσμοι
*

Κατηγορία:Ταινίες του 2023
Κατηγορία:Ταινίες παραγωγής A24
Κατηγορία:Αμερικανικές δραματικές ταινίες
Κατηγορία:Βρετανικές δραματικές ταινίες
Κατηγορία:Πολωνικές δραματικές ταινίες
Κατηγορία:Νικητές Μέγα Βραβείου Φεστιβάλ Καννών
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες γυρισμένες στην Πολωνία
Κατηγορία:Ταινίες σχετικά με το Ολοκαύτωμα
Κατηγορία:Αμερικανικές ταινίες της δεκαετίας 2020
Κατηγορία:Βρετανικές ταινίες της δεκαετίας 2020
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Μπερνάρδο Αρέβαλο

Ο **Μπερνάρδο Αρέβαλο** (*César Bernardo Arévalo de León)* (  ; γεννημένος στις 7 Οκτωβρίου 1958)  είναι Γουατεμαλτέκος διπλωμάτης, κοινωνιολόγος, συγγραφέας και πολιτικός που υπηρετεί ως ο 52ος πρόεδρος της Γουατεμάλας από τις 14 Ιανουαρίου 2024. Μέλος και συνιδρυτής του κόμματος Semilla (=Σπόρος), υπηρέτησε στο παρελθόν ως βουλευτής στο Κογκρέσο της Γουατεμάλας από το 2020 έως το 2024, ως πρέσβης στην Ισπανία από το 1995 έως το 1996 και ως αναπληρωτής υπουργός Εξωτερικών από το 1994 έως το 1995. 

Ο Αρέβαλο είναι γιος του πρώην προέδρου Χουάν Χοσέ Αρέβαλο. Νίκησε την πρώην πρώτη κυρία Σάντρα Τόρες στον δεύτερο γύρο των προεδρικών εκλογών του 2023 στις 20 Αυγούστου 2023.  Ο εκλογικός του θρίαμβος τον κάνει τον πρώτο γιο ενός πρώην προέδρου της Γουατεμάλας που εκλέγεται πρόεδρος, τον δεύτερο πρόεδρο που δεν γεννήθηκε στην επικράτεια της Γουατεμάλας και τον δεύτερο με τις περισσότερες ψήφους υποψήφιο της Γουατεμάλας στον 21ο αιώνα, τον οποίο ξεπέρασε μόνο ο πρώην πρόεδρος Τζίμι Μοράλες (2016–2020).  

## Προσωπική ζωή
Ο Αρέβαλο έχει παντρευτεί τρεις φορές. Το 1983, παντρεύτηκε την Αργεντινή υπήκοο Teresa Lapín Ganman. χώρισαν το 1992. Τον επόμενο χρόνο, ο Αρέβαλο παντρεύτηκε την Εύα Ριβάρα Φιγκερόα, μια διπλωμάτη, με την οποία απέκτησε δύο κόρες. Από το 2011 ο Αρέβαλο είναι παντρεμένος με τη Λουκρέσια Πεϊνάδο.  Έχει τρεις κόρες και τρία θετά παιδιά. 

## Παραπομπές


## Εξωτερικοί σύνδεσμοι
* 

Κατηγορία:Γουατεμαλτέκοι συγγραφείς
Κατηγορία:Γουατεμαλτέκοι διπλωμάτες
Κατηγορία:Πρόεδροι της Γουατεμάλας
Αρεβαλο
Ιερά Μητρόπολις Καλλιουπόλεως και Μαδύτου

Η **Ιερά Μητρόπολις Καλλιουπόλεως και Μαδύτου** είναι μια επαρχία (Μητρόπολη) του Οικουμενικού Πατριαρχείου. 

Η επισκοπή στην ιστορική της περίοδο υπήρχε έως το 1923 με έδρα της την Καλλίπολη. 

Ο τίτλος του *Καλλιουπόλεως και Μαδύτου, Υπερτίμου και Εξάρχου Θρακικής Χερσονήσου* αποδίδεται πλέον σε τιτουλάριους επισκόπους του Πατριαρχείου.

Μητροπολίτης Καλλιουπόλεως και Μαδύτου από το 2011 είναι ο Στέφανος.

## Ιστορικά στοιχεία
Η Καλλίπολη είναι πόλη στην ομώνυμη χερσόνησο, στην είσοδο της Προποντίδας, 240 χλμ. νοτιοδυτικά της Κωνσταντινούπολης. Ίσως πήρε το όνομά της από τον Αθηναίο στρατηγό και διοικητή της πόλης Καλλία. Η Καλλίπολη ήταν από τις σημαντικότερες πόλεις της Αθηναϊκής συμμαχίας. Κατόπιν περιήλθε στην εξουσία του Φιλίππου της Μακεδονίας και το 146 π.Χ. στους Ρωμαίους. 

Κατά τους Βυζαντινούς χρόνους, η Καλλίπολη οχυρώθηκε από τον Ιουστινιανό και χάρη στα τείχη της κατάφερε να αποκρούσει επίθεση των Ούννων το 559. Το 717 κατελήφθη από τους Άραβες και το 1204 από τους Λατίνους. Ο Ιωάννης Γ΄ ο Βατάτζης ανέκτησε την Καλλίπολη το 1234. Το 1305 την κατέλαβαν Αλμογάβαροι (Καταλανική Εταιρεία), οι οποίοι κατέσφαξαν τον πληθυσμό της. Τον Μάρτιο του 1354 η πόλη περιήλθε στους Οθωμανούς, το 1366 στους Σταυροφόρους, τον Ιούνιο του 1367 στη Βυζαντινή Αυτοκρατορία και στις 3 Σεπτεμβρίου 1376 εκ νέου στους Οθωμανούς.

Η Καλλίπολη είχε παράλληλη πολιτική και εκκλησιαστική ιστορία με την Μάδυτο (σήμερα *Eceabat*), επίσης αρχαία πόλη με σημαντικό λιμάνι, χτισμένη 40 χλμ νοτιοδυτικά της Καλλίπολης, στις ακτές του Ελλησπόντου. Η Καλλίπολη αναφέρεται ως έδρα Επισκοπής ήδη κατά τον 4ο αιώνα και η Μάδυτος τον 10ο αιώνα, υποκείμενες και οι δύο στη Μητρόπολη Ηρακλείας. Τον 13ο αιώνα προήχθησαν σε Μητροπόλεις, αλλά μετά την κατάκτηση της περιοχής από τους Οθωμανούς αρχικά καταργήθηκαν και μετά επανασυστήθηκαν ως ενιαία επισκοπή «Καλλι(ου)πόλεως και Μαδύτου», εκ νέου υπαγόμενη στη Μητρόπολη Ηρακλείας. 

Τον Δεκέμβριο του 1901 η Επισκοπή Καλλιουπόλεως και Μαδύτου προήχθη σε Μητρόπολη.

Η περιοχή κατελήφθη από τον Ελληνικό Στρατό και προσαρτήθηκε στο Βασίλειο της Ελλάδας στις 28 Ιουλίου 1920. Μετά την Μικρασιατική Καταστροφή και την υπογραφή της Ανακωχής των Μουδανιών, τον Οκτώβριο του 1922 η περιοχή εκκενώθηκε από τον ελληνικό στρατό και με την ανταλλαγή πληθυσμών Ελλάδας-Τουρκίας και από τον Ορθόδοξο πληθυσμό της και παραδόθηκε στην Τουρκία στις 12 Νοεμβρίου 1922. Έκτοτε δεν υπάρχει καθόλου Ορθόδοξος πληθυσμός στα εδάφη της Μητρόπολης.

Η Μητρόπολη Καλλιουπόλεως και Μαδύτου συνόρευε με το Αιγαίο Πέλαγος βόρεια και δυτικά, με τη Μητρόπολη Ηρακλείας βόρεια και με τη Θάλασσα του Μαρμαρά και τα Στενά των Δαρδανελλίων νοτιοανατολικά. 

Εκτός από την Καλλίπολη και την Μάδυτο, περιελάμβανε τις κοινότητες Καβακλί (*Kavaklı*), Πλαγιάρι (*Bolayır*), Νεοχώρι (*Yeniköy*), Αγγελοχώρι (*Fındıklı*), Περγάζιο (*Değirmendüzü*), Ταϊφίριο (*Tayfurköy*), Μπαΐρι (*Bayırköy*), Γαλατάς (*Sütlüce*) και Κριθιά (*Alçıtepe*).

### Επισκοπικός κατάλογος

## Παραπομπές


## Πηγές
*  
* 
* 
* 

Καλλιουπολεως

Κατηγορία:Ανατολική Θράκη
Αόρατος επισκέπτης

Το ***Αόρατος επισκέπτης*** (Πρωτότυπος τίτλος: *Contratiempo*) είναι Ισπανικό δραματικό θρίλερ μυστηρίου του 2016 σε σκηνοθεσία Οριόλ Πάουλο και σενάριο των Πάουλο και Λάρα Σεντίμ. Πρωταγωνιστούν οι Μάριο Κάσας, Άννα Βάχενερ, Μπάρμπαρα Λένι και Χοσέ Κορονάδο.

Η υπόθεση της ταινίας επικεντρώνεται στον Αντριάν Ντόρια, έναν πολύ επιτυχημένο μάνατζερ, ο οποίος βρίσκεται σε κατ' οίκον περιορισμό κατηγορούμενος ότι σκότωσε την ερωμένη του Λάουρα σε ένα απομακρυσμένο ορεινό ξενοδοχείο. Ο Ντόρια, που δηλώνει αθώος και ισχυρίζεται ότι έχει πέσει θύμα, προσλαμβάνει την έγκριτη δικηγόρο Βιρτζίνια Γκούντμαν, ειδική στην προετοιμασία των κατηγορουμένων για καταθέσεις και δίκες. Τις λίγες ώρες που είναι διαθέσιμες πριν από τη κατάθεση του Ντόρια, η Γκούντμαν θα επιφορτιστεί το καθήκον να αναλύσει τα γεγονότα και τους τελευταίους μήνες της ζωής του Ντόρια, από τις ιστορίες του οποίου προκύπτουν απροσδόκητες λεπτομέρειες και γεγονότα.

Η ταινία έκανε πρεμιέρα στην Ισπανία στις 6 Ιανουαρίου 2017 με ανάμεικτες κριτικές και τελείωσε με ένα μέτριο εγχώριο box office 3,8 εκατομμυρίων ευρώ , ωστόσο αργότερα βρήκε τη δημοτικότητά της στη διεθνή αγορά της Κίνας, όπου ξεπέρασε τα 25 εκατομμύρια δολάρια στο box office και έγινε η πιο επιτυχημένη ισπανική ταινία ποτέ στην Κίνα. Η ταινία σημείωσε εμπορική επιτυχία, με εισπράξεις 31 εκατομμυρίων δολαρίων παγκοσμίως έναντι προϋπολογισμού 4 εκατομμυρίων ευρώ.  Στο Rotten Tomatoes η ταινία έχει θετική έγκριση 70% από 10 κριτικές και μέση βαθμολογία 7,00/10. 

## Παραπομπές

## Εξωτερικοί σύνδεσμοι
*

Κατηγορία:Ταινίες παραγωγής Warner Bros.
Κατηγορία:Ισπανικές θρίλερ ταινίες μυστηρίου
Κατηγορία:Ταινίες γυρισμένες στη Βαρκελώνη
Κατηγορία:Ταινίες του 2016
Κατηγορία:Ισπανόφωνες ταινίες
Κατηγορία:Ισπανικές ταινίες
Σπονδυλωτή ταινία

**Σπονδυλωτή ταινία** είναι μια ενιαία ταινία που αποτελείται από περισσότερες από δύο μικρότερες αυτοτελείς ταινίες, που είναι διακριτές μεταξύ τους, αν και συχνά συνδέονται μέσω κοινού θέματος, κοινής υπόθεσης ή κοινού συγγραφέα. Για παράδειγμα, η ελληνική ταινία *[[Όλα είναι δρόμος]]* αποτελείται από τρεις ιστορίες ανθρώπων οι ζωές των οποίων βρίσκονται σε κάποιο οριακό σημείο, ενώ η βρετανική ταινία *Ο απάχης και η ζιγκολέτα* (*Encore*) του 1951 είναι βασισμένη σε τρία διηγήματα του Σόμερσετ Μομ.

Κάποιες φορές, η κάθε ταινία σκηνοθείται από διαφορετικό σκηνοθέτη ή έχει γραφτεί από διαφορετικό σεναριογράφο ή μπορεί ακόμη και να έχει δημιουργηθεί σε διαφορετικό χρόνο ή σε διαφορετική χώρα από τις άλλες. Οι σπονδυλωτές ταινίες διακρίνονται από τις ταινίες «επιθεώρησης» όπως η *Paramount on Parade* (1930) — που συνηθίζονταν στο Χόλιγουντ στις πρώτες δεκαετίες των ταινιών ήχου.

## Παραδείγματα σπονδυλωτών ταινιών

**Μισαλλοδοξία* (Intolerance: Love's Struggle Throughout the Ages, 1916)
**Τα παραμύθια του Μανχάταν* (Tales of Manhattan, 1942)
**Μάντεψε ποιον θα σκοτώσουν απόψε* (Dead of Night, 1945)
**Ο απάχης και η ζιγκολέτα* (Encore, 1951)
**[[Η Κάλπικη λίρα|Η κάλπικη λίρα]]* (1955)
**Βοκκάκιος '70* (Boccaccio '70, 1962)
**Ο έρωτας στα είκοσι* (L'amour à vingt ans, 1962)
**Η κίτρινη Ρολς Ρόις* (The Yellow Rolls-Royce, 1964)
**Οι πέντε μελλοθάνατοι* (Dr. Terror's House of Horrors, 1965)
**Το Παρίσι όπως το είδαν οι...* (Paris vu par...1965)
**Οι μάγισσες* (Le streghe, 1967)
**Ιστορίες μυστηρίου* (Histoires extraordinaires, 1968)
**[[Το κανόνι και τ' αηδόνι]]* (1968)
**Ταξίδι χωρίς επιστροφή* (From Beyond the Grave, 1974)
**Βαρύ μέταλλο* (Heavy Metal, 1981)
**Λέσχη βρικολάκων* (The Monster Club, 1981)
**Εφιαλτικές ώρες* (Nightmares, 1983) 
**Επόμενος σταθμός: Η ζώνη του λυκόφωτος* (Twilight Zone: The Movie, 1983)
**Η παρέα των λύκων* (The Company of Wolves, 1984)
**[[Χάος (ταινία 1984)|Χάος]]* (1984)
**Το μάτι της γάτας* (Cat's Eye, 1985)
**Κριπ σόου 2* (Creepshow 2, 1987)
**Ιστορίες της Νέας Υόρκης* (New York Stories, 1989)
**Στα άδυτα μιας άλλης διάστασης* (Tales from the Darkside: The Movie, 1990)
**Necronomicon: Η εκδίκηση των νεκρών* (Necronomicon, 1993)
**4 δωμάτια* (Four Rooms, 1995) 
**Το κόκκινο βιολί* (Le violon rouge, 1998)
**[[Όλα είναι δρόμος]]* (1998)
**[[The Animatrix]]* (2003)
**[[Καφές και τσιγάρα]]* (Coffee and Cigarettes, 2003)
**Η μπαλάντα του Μπάστερ Σκραγκς* (The Ballad of Buster Scruggs, 2018)
**[[Παρίσι, σ' αγαπώ]]* (2006)
**[[New York, I Love You]]*, 2008
**Ιστορίες για αγρίους* (Relatos salvajes, 2014)
**Θετικές ιστορίες* (2010)
**Η μπαλάντα του Μπάστερ Σκραγκς* (The Ballad of Buster Scruggs, 2018)
**Ιστορίες πόθου* (Lust Stories, 2018)
**[[Η γαλλική αποστολή (ταινία)|Η γαλλική αποστολή]]* (The French Dispatch, 2021)

## Παραπομπές

Κατηγορία:Κινηματογραφικά είδη
Κατηγορία:Σπονδυλωτές ταινίες
Σκρφα Λέβα

Ο **Σκρφα Λέβα** (πολωνικά: Skrwa Lewa, «Αριστερός Σκρφα») είναι ποταμός στην κεντρική Πολωνία, αριστερός παραπόταμος του Βιστούλα, με μήκος 45,2 χλμ. Η περιοχή της λεκάνης απορροής του ποταμού καλύπτει έκταση 400,4 χλμ².

## Πορεία του ποταμού
Οι πηγές του ποταμού βρίσκονται στο Υψίπεδο Κουοντάφσκα, νότια του χωριού Γουανιέντα. Ρέει, μεταξύ άλλων, μέσω των Γουάνια, Μπέλνο, Σοκόουουφ, Ζαμπόρουφ Στάρι, Γκοστίνιν, Λούτσιεν, Κλούσεκ και Σοτσέφκα. Καταλήγει στην κοιλάδα Πουότσκ, κοντά στο 641ο χλμ. του Βιστούλα, στο χωριό Σοτσέφκα, όπου εκβάλλει στην τεχνητή λίμνη Βουοτσουάβεκ.
αριστερά|μικρογραφία| Ο Σκρφα Λέβα στο Γκοστίνιν.

## Περιγραφή
Ο Σκρφα Λέβα είναι ο μεγαλύτερος αριστερός παραπόταμος του Βιστούλα, μεταξύ του Μπζούρα και του Ζγκουοβιόντσκα.

Ο Σκρφα Λέβα είναι ένα μέρος των συνόρων μεταξύ των ιστορικών εδαφών Κουγιαβίας και Μασοβίας.

Στο παρελθόν, ο ποταμός ονομαζόταν Μπρβα (Brwa), με την πάροδο του χρόνου ονομάστηκε Σκρφα Λέβα. Απέναντι, στην άλλη πλευρά του Βιστούλα, ρέει ο Σκρφα Πράβα («Δεξιός Σκρφα»).

## Δείτε επίσης
* Κατάλογος ποταμών της Πολωνίας

## Παραπομπές


Κατηγορία:Ποταμοί της Πολωνίας
Κατηγορία:Παραπόταμοι του Βιστούλα
American Fiction

Το ***American Fiction*** είναι Αμερικανική κωμική-δραματική ταινία του 2023 σε σκηνοθεσία και σενάριο από τον Κορντ Τζέφερσον. Βασίζεται στο μυθιστόρημα του 2001 *Erasure* από τον Περσίβαλ Έβερετ. Πρωταγωνιστούν οι Τζέφρι Ράιτ, Τρέισι Έλις Ρος, Στέρλινγκ Κ. Μπράουν, Τζον Όρτιζ, Έρικα Αλεξάντερ, Λέσλι Ούγκαμς, Άνταμ Μπρόντι και Κιθ Ντέιβιντ.

Το *American Fiction* έκανε πρεμιέρα στο Διεθνές Φεστιβάλ Κινηματογράφου του Τορόντο στις 8 Σεπτεμβρίου του 2023, όπου κέρδισε το Βραβείο People's Choice. Έλαβε περιορισμένη κινηματογραφική κυκλοφορία στις 15 Δεκεμβρίου του 2023, με μια επέκταση στις 22 Δεκεμβρίου του 2023, από την Amazon MGM Studios. Έλαβε θετικά σχόλια από τους κριτικούς, με επαίνους για την ερμηνεία του Ράιτ.

Έλαβε διάφορες διακρίσεις, περιλαμβάνοντας πέντε υποψηφιότητες στα Βραβεία Αμερικανικής Ακαδημίας Κινηματογράφου 2023 (Καλύτερη Ταινία, Καλύτερος Α΄ Ανδρικός Ρόλος, Καλύτερος Β΄ Ανδρικός Ρόλος, Καλύτερο Προσαρμοσμένο Σενάριο και Καλύτερη Πρωτότυπη Μουσική), κερδίζοντας Καλύτερο Προσαρμοσμένο Σενάριο και δύο υποψηφιότητες στις Χρυσές Σφαίρες του 2023 (Καλύτερη Ταινία Μιούζικαλ ή Κωμωδία και Καλύτερος Α' Ανδρικός Ρόλος σε Κωμωδία ή Μιούζικαλ).

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2023
Κατηγορία:Αμερικανικές δραματικές κωμικές ταινίες
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες γυρισμένες στην Βοστώνη
Κατηγορία:Αμερικανικές ταινίες της δεκαετίας 2020
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες παραγωγής Orion Pictures
Κατηγορία:Ταινίες της Amazon MGM Studios
Σαούλ Νάννι

Ο **Σαούλ Νάννι** (*Saul Nanni*, 4 Φεβρουαρίου 1999) είναι Ιταλός ηθοποιός, περισσότερο γνωστός για τον ρόλο του Κρίστιαν στην σειρά του  Disney Channel *Alex & Co.*, για τον ρόλο του Μάρκο στην κωμική δραματική ταινία *Under the Riccione Sun* (2020) και για τον ρόλο του Αλεσσάντρο στην ρομαντική κωμική ταινία *Love & Gelato* (2022).

## Βιογραφία
Ο Σαούλ Νάννι γεννήθηκε στην Μπολόνια της Ιταλίας. Οι γονείς του είναι και οι δύο γιατροί. Ο πατέρας του είναι από το Φορλί και η μητέρα του έχει ρωσική καταγωγή. Έχει έναν μικρότερο αδερφό και μια μικρότερη αδερφή.

Ξεκίνησε την καριέρα του στην υποκριτική μετά την οντισιόν που πέρασε για μια διαφήμιση με τον ποδοσφαιριστή Κακά, του οποίου ήταν θαυμαστής. Παρόλο που δεν έκλεισε για την διαφήμιση, ένας πράκτορας ηθοποιών τον προσέγγισε για να εμφανιστεί στη μίνι σειρά *La Certosa di Parma* (2012), η οποία σημάδεψε την πρώτη του εμφάνιση στην υποκριτική.

Το 2018, μετακόμισε στο Μιλάνο για να σπουδάσει επικοινωνία και διαφήμιση στο Università Cattolica del Sacro Cuore.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Ιταλοί ηθοποιοί
Zaffiro (υποβρύχιο)

Το ***Zaffiro*** ήταν ένα από τα δώδεκα υποβρύχια κλάσης *[[Υποβρύχιο κλάσης Sirena|Sirena]]* που ναυπηγήθηκαν για το Ιταλικό Βασιλικό Ναυτικό (*Regia Marina*) στις αρχές της δεκαετίας του 1930.

## Περιγραφή

Τα υποβρύχια της κλάσης *Sirena* ήταν βελτιωμένες και μεγαλύτερων διαστάσεων εκδοχές των προγενέστερων σκαφών της κλάσης *[[Υποβρύχιο κλάσης Argonauta|Argonauta]]*. Είχαν εκτόπισμα 691&nbsp;t (680&nbsp;LT) στην επιφάνεια και 850&nbsp;t (837&nbsp;LT) σε κατάδυση. Είχαν μήκος 61,5&nbsp;m, πλάτος 5,7&nbsp;m και βύθισμα 4,7&nbsp;m. Το πλήρωμά τους αποτελούνταν από 45 αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες των 675&nbsp;bhp, ενώ σε κατάδυση το έργο αυτό αναλάμβανε ηλεκτροκινητήρας μέγιστης ισχύος 400&nbsp;hp. Η μέγιστη ταχύτητα πλεύσης στην επιφάνεια έφθανε τους 14&nbsp;kn και σε βύθιση 7,5&nbsp;kn. Αντίστοιχα στην επιφάνεια η ακτίνα δράσης ανέρχονταν σε  με ταχύτητα πλεύσης 8&nbsp;kn ενώ σε βύθιση ήταν  με ταχύτητα πλεύσης 4&nbsp;kn.

Διέθεταν έξι τορπιλοσωλήνες των 533&nbsp;mm, τέσσερις στην πλώρη και δύο στην πρύμνη και έφεραν δώδεκα τορπίλες. Επίσης είχαν ένα πυροβόλο των 100&nbsp;mm με το οποίο μπορούσαν να πλήξουν στόχους στην επιφάνεια. Αντιαεροπορική προστασία παρείχαν δύο ή τέσσερα πολυβόλα των 13,2&nbsp;mm.

## Επιχειρησιακή ιστορία

Η ναυπήγηση του *Zaffiro* ξεκίνησε το 1931 στις εγκαταστάσεις της Odero-Terni-Orlando στη Λα Σπέτσια. Καθελκύστηκε στις 28 Ιουνίου 1933 και ολοκληρώθηκε το επόμενο έτος.

## Παραπομπές


## Βιβλιογραφία
* 
*
*
*

Κατηγορία:Υποβρύχια κλάσης Sirena
Κατηγορία:Ιταλικά υποβρύχια του Β΄ Παγκοσμίου Πολέμου
Ρατσουαβίτσε

Το **Ρατσουαβίτσε** (πολωνικά: Racławice) είναι χωριό του Πόβιατ Μιέχουφ, στο Βοεβοδάτο της Μικράς Πολωνίας της Πολωνίας. Είναι γνωστό για τη Μάχη του Ρατσουαβίτσε το 1794 (κατά τη διάρκεια της Εξέγερσης του Κοστσιούσκο). Είναι η έδρα της Γκμίνα Ρατσουαβίτσε.

## Ιστορία
Στο λόφο Γκούρκα Κοστσιεγιόφσκα (Górka Kościejowska), τον 14ο αιώνα υπήρχε μια μικρή πόλη. Στοιχεία με τη μορφή θεμελίων των τειχών έχουν διασωθεί μέχρι σήμερα. Το όνομα *Racławice* πιθανότατα προέρχεται από το όνομα του ιδιοκτήτη του κτήματος, του ιππότη Ράτσουαφ (Racław). Εμφανίζεται για πρώτη φορά στα *Χρονικά* του Γιαν Ντουούγκος, όπου υπάρχουν πληροφορίες ότι το 1410, αγρότες από το Ρατσουαβίτσε έφεραν παστό βόειο και ελαφίσιο κρέας σε βαρέλια στο στρατόπεδο του Βασιλιά Βλαδίσλαου Β΄ Γιαγκέλο κοντά στο Σαντόμιες. Από το γειτονικό χωριό Βροτσιμοβίτσε καταγόταν ο Σημαιοφόρος Μάρτσιν, ένας χαρακτήρας γνωστός από την περιγραφή της Μάχης του Γκρούνβαλντ.
[μικρογραφία| ''[Κοστσιούσκο κοντά στο Ρατσουαβίτσε'' του Γιαν Ματέικο, 1888.]]
Κατά τη διάρκεια της Εξέγερσης του Κοστσιούσκο, το χωριό ανήκε στον Βαλέρι Βιελογκουόφσκι, του θυρεού Σταρίκον Starykoń), και το αρχοντικό του βρισκόταν απέναντι από την εκκλησία στη δυτική πλευρά.

Στις 4 Απριλίου 1794, κοντά στο Ρατσουαβίτσε, τα πολωνικά αντάρτικα στρατεύματα, με επικεφαλής τον Ταντέους Κοστσιούσκο, νίκησαν τα ρωσικά στρατεύματα. με επικεφαλής τον Στρατηγό Αλεξάντρ Τορμάσοφ.

Τον Απρίλιο του 1937, κατά τη διάρκεια μιας απεργίας χωρικών στο χωριό, τρεις χωρικοί σκοτώθηκαν κατά την επέμβαση της Κρατικής Αστυνομίας.

Κατά τα έτη 1976–1991, η πόλη ήταν η έδρα της Γκμίνα Ρατσουαβίτσε-Παουεντσνίτσα. Κατά τα έτη 1975–1998, ανήκε στο Βοεβοδάτο Κιέλτσε.

## Επιλογή για τον Ευρωπαίο Αγρότη της Χρονιάς
Από το 1995, την πρώτη Κυριακή μετά τη λειτουργία μνήμης του Αγίου Αδαλβέρτου, στα λιβάδια κάτω από το μνημείο του Βόιτσεχ Μπάρτος Γκουοβάτσκι πραγματοποιείται η εκλογή του «Αγρότη της Χρονιάς». Ο Αγρότης της Χρονιάς είναι το άτομο που σημειώνει τους περισσότερους πόντους σε αγώνες φυσικής κατάστασης, όπως: ρίψη πέταλου σε στόχο, άρμεγμα αγελάδας, κ.α. Υψηλή βαθμολογία λαμβάνει και η παρουσίαση τοπικών φορεσιών και λαογραφίας της περιοχής. Βασική προϋπόθεση είναι κάθε συμμετέχων στο διαγωνισμό να φοράει εθνική στολή.

Το 2009 πραγματοποιήθηκε η 1η εορτή Ευρωπαίου Αγρότη της Χρονιάς. Ο εμπνευστής της πανεθνικής εκλογής των Πολωνών αγροτών στο Ρατσουαβίτσε είναι ο Πιοτρ Πουάτεκ (Piotr Płatek) από την Ένωση «Περιφερειακό Θέατρο».

## Δείτε επίσης
* Πανόραμα του Ρατσουαβίτσε

## Παραπομπές


## Βιβλιογραφία
* 

## Εξωτερικοί σύνδεσμοι

* Φωτογραφίες από το Ρατσουαβίτσε 
* 

Κατηγορία:Χωριά της Πολωνίας
Κατηγορία:Κυβερνείο Κιέλτσε
Κατηγορία:Βοεβοδάτο Κιέλτσε (1919-1939)
Εσεβάν (Κοτ-ντ'Ορ)

Το **Εσεβάν** (γαλλικά: *Échevannes*, ) είναι γαλλική κοινότητα στο νομό της Κοτ-ντ'Ορ, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Κοτ-ντ'Ορ
Ιωάννης Φωκάς (προσκυνητής)

Ο **Ιωάννης Φωκάς** ήταν Βυζαντινός προσκυνητής του 12ου αιώνα στους Αγίους Τόπους . Έγραψε μια αφήγηση των ταξιδιών του, τη λεγόμενη *Έκφραση* ή *Συνοπτική Περιγραφή των Αγίων Τόπων*,  που έχει ονομαστεί ως «η πιο κομψή παλαιστινιακή αφήγηση προσκυνήματος».  Πρόσφατα δημιουργήθηκαν αμφιβολίες για το αν ο Φωκάς ήταν στην πραγματικότητα ο συγγραφέας της *Έκφρασης*, η οποία πλεόν αποδίδεται στον Ιωάννη Δούκα, ο οποίος πήγε σε αυτοκρατορική αποστολή στους Αγίους Τόπους το 1177.  

Για τον Φωκά είναι δεν υπάρχουν πολλά διαθέσιμα βιογραφικά στοιχεία. Ένα χειρόγραφο της *Έκφρασης* περιέχει ένα σημείωμα που αναφέρει ότι ήταν ιερέας και ότι ο πατέρας του, ο Ματθαίος, έγινε μοναχός στην Πάτμο . Σύμφωνα με το ίδιο σημείωμα, το ταξίδι του στους Αγίους Τόπους έγινε είτε το 1177 είτε το 1195. Είναι γνωστό ότι συνόδευε τον αυτοκράτορα ΜανουήλΑ΄ Κομνηνό (βασίλεψε την περίοδο 1143–80) σε μια θαλάσσια εκστρατεία στα ανοιχτά της Αττάλειας. Μπορεί και να είναι ο «Φωκάς» των *[[Annales Herbipolenses]],* που είχε σταλθεί από τον Μανουήλ το 1147, για να οδηγήσει τον σταυροφορικό στρατό του βασιλιά Κορράδο Γ' της Γερμανίας από τη Νίκαια στο Ικόνιο . 

*Η Έκφραση* του Φωκά είναι συνοπτική και ακριβής, παρέχοντας σε ορισμένες περιπτώσεις μοναδικές πληροφορίες. Είχε μάλλον θετική στάση απέναντι στους Σταυροφόρους . Περιγράφει μια φανατική αίρεση των Σαρακηνών που ονομάζεται Ασασίνοι.  Αποκαλεί τον ποταμό Ιορδάνη «τον ιερότερο ποταμό» και ονομάζει τρία μοναστήρια κοντά στον τόπο της βάπτισης του Ιησού αφιερωμένα στην Παναγία της Καλαμών, τον Ιωάννη τον Χρυσόστομο και τον Ιωάννη τον Βαπτιστή . Το τελευταίο, ξαναχτίστηκε, λέει, από τον ΜανουήλΑ΄ Κομνηνό.  Αναφέρει επίσης ότι η Κανά δεν ήταν τίποτα άλλο παρά ένα *καστέλι* (μικρός οχυρός οικισμός),  ενώ υπήρχαν δύο μοναστήρια (ένα ελληνικό, ένα λατινικό) στην κορυφή του όρους Θαβώρ,  και ότι η τοποθεσία της αρχαίας Ιεριχούς ήταν καλυμμένη από κήπους και αμπελώνες. 

Εκτός από τη Βίβλο, ο Φωκάς παραθέτει και αποσπάσματα από αρχαίους συγγραφείς όπως τον Ιώσηπο Φλάβιο και τον Αχιλλέα Τάτιο.  Η *Έκφραση* μπορεί να γράφτηκε ως απάντηση στην προσκυνηματική αφήγηση του Κωνσταντίνου Μανασσή, ο οποίος επέστρεψε από τους Αγίους Τόπους απογοητευμένος από όσα είδε εκεί, απορώντας γιατί έζησε εκεί ο Χριστός. Στην *Έκφραση*, η ομορφιά των τοπίων τονίζεται επανειλημμένα. 

## Δείτε επίσης
* Οίκος των Φωκάδων (Βυζαντινή οικογένεια)

## Σημειώσεις
Ο πλήρης τίτλος του έργου είναι «Ἔκφρασις ἐν συνόψει τῶν ἀπ’ Ἀντιοχείας μέχρις Ἱεροσολύμων κάστρων καὶ χωρῶν Συρίας, Φοινίκης καί τῶν κατὰ Παλαιστίνην ἁγίων τόπων συγγραφεῖσα παρὰ Ἰωάννου ἱερέως τοῦ εὐσεβεστάτου Φωκᾶ, υἱοῦ Ματθαίου, μοναχοῦ τοῦ ἐνασκοῦντος ἐν Πάτμῳ τῇ νήσῳ, ὅσπερ εἶδεν τοὺς ἁγίους τόπους ἐν ἔτει τῷ  [...] χπε΄ τῷ τότε καιρῷ».

## Παραπομπές


## Εξωτερικοί Σύνδεσμοι

* 

Κατηγορία:Αξιωματούχοι του Μανουήλ Α΄ Κομνηνού
Κατηγορία:Βυζαντινοί γεωγράφοι
Καράτε Κιντ: Η Νέα Γενιά

To ***Καράτε Κιντ: Η Νέα Γενιά*** (πρωτότυπος τίτλος: ***The Next Karate Kid***) είναι Αμερικανική δραματική ταινία πολεμικών τεχνών του 1994 σε σκηνοθεσία από τον Κρίστοφερ Κέιν και σενάριο από τον Μαρκ Λι. Είναι η τέταρτη ταινία του franchise ''The'' ''Karate Kid'' και συνέχεια του *[[Καράτε Κιντ 3]]* (1989). Πρωταγωνιστούν οι Χίλαρι Σουάνκ και Πατ Μορίτα.

Το *Καράτε Κιντ: Η Νέα Γενιά* κυκλοφόρησε στις Ηνωμένες Πολιτείες Αμερικής στις 12 Αυγούστου του 1994, ως η πρώτη ταινία *Καράτε Κιντ* χωρίς τον Ραλφ Μάτσιο να πρωταγωνιστεί ως ο Ντάνιελ Λαρούσο. Έλαβε αρνητικά σχόλια από τους κριτικούς και εισέπραξε $15.8 εκατομμύρια έχοντας στοιχήσει $12 εκατομμύρια.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 1994
Κατηγορία:Αμερικανικές ταινίες πολεμικών τεχνών
Κατηγορία:Αμερικανικές εφηβικές δραματικές ταινίες
Κατηγορία:Ταινίες σίκουελ
Κατηγορία:Ταινίες παραγωγής Columbia Pictures
Κατηγορία:Ταινίες τοποθετημένες στην Βοστώνη
Κατηγορία:Ταινίες γυρισμένες στη Μασαχουσέτη
Κατηγορία:The Karate Kid (franchise)
Κατηγορία:Αμερικανικές ταινίες της δεκαετίας 1990
Ενκοραφενίμπη

Η **ενκοραφενίμπη,** (αγγλικά: Encorafenib) που πωλείται με την εμπορική ονομασία *Braftovi*, είναι φάρμακο για τη θεραπεία ορισμένων καρκίνων μελανώματος. Είναι ένας μικρομοριακός αναστολέας της BRAF πρωτεΐνης, που στοχεύει βασικά ένζυμα στο μονοπάτι σηματοδότησης MAPK. Αυτή η οδός εμφανίζεται σε πολλούς διαφορετικούς τύπους καρκίνου, συμπεριλαμβανομένου του μελανώματος και του καρκίνου του παχέος εντέρου. Η ουσία αναπτύχθηκε από τη Novartis και στη συνέχεια από την Array BioPharma. Τον Ιούνιο του 2018, εγκρίθηκε από τον FDA σε συνδυασμό με Μπινιμετινίμπη για τη θεραπεία ασθενών με ανεγχείρητο ή μεταστατικό μελάνωμα θετικό στη μετάλλαξη BRAF V600E ή V600K .

Οι πιο συχνές (≥25%) ανεπιθύμητες ενέργειες περιλαμβάνουν κόπωση, ναυτία, διάρροια, έμετο, κοιλιακό άλγος και αρθραλγία.

## Ενδείξεις
Τον Οκτώβριο του 2023, ο Οργανισμός Τροφίμων και Φαρμάκων των ΗΠΑ ενέκρινε την Ενκοραφενίμπη σε συνδυασμό με Μπινιμετινίμπη για ενήλικες με μεταστατικό μη μικροκυτταρικό καρκίνο του πνεύμονα (NSCLC) με μετάλλαξη BRAF V600E, όπως ανιχνεύθηκε από τεστ εγκεκριμένο από τον FDA.

## Φαρμακολογία
Η Ενκοραφενίμπη δρα ως ανταγωνιστικός για το ATP αναστολέας της RAF κινάσης, μειώνοντας τη φωσφορυλίωση από την ERK και την προς τα κάτω ρύθμιση της Κυκλίνης D1 (CyclinD1). Αυτό διακόπτει τον κυτταρικό κύκλο στη φάση G1, προκαλώντας γήρανση χωρίς απόπτωση. Επομένως, είναι αποτελεσματική μόνο σε μελανώματα με μετάλλαξη BRAF, τα οποία αποτελούν το 50% όλων των μελανωμάτων. Ο χρόνος ημιζωής αποβολής του φαρμάκου από το πλάσμα είναι περίπου 6 ώρες, και συμβαίνει κυρίως μέσω του μεταβολισμού μέσω των ενζύμων του κυτοχρώματος P450.

## Παραπομπές


## Εξωτερικοί σύνδεσμοι
*